Provincia Muñecas tuqin thuqt’awinakaw uñacht’ayatani
Provincia Muñecas Departamento de La Paz tuqin jikxatasi. Aka suyunx aymara aruta ukhamaraki qhichwa arutsa arst’asipxarakiwa. Uka uraqinx muxsa, ch’uxña ukhamaraki kunayman juyranakas achurakiwa, ukatsti uywanaks uywasipxarakiwa. Ukampis jupanakax kunayman thuqt’awinakx aymar sarawirjamax pachapar pachaparurakiw thuqt’asipxi.
Khaysa Provincia Muñecas ukanx jutiri tunka urukipana llumpaqa (agosto) phaxsinx Municipio Ayata Comunidad Mollo Grande ukanx uka suyun thuqt’awinakaw uñacht’ayatani. Thuqt’asipxaniw Cambraya, Qina qina, lakita, Jach’a qina qina juk’amp thuqt’awinakaw ukanx uñacht’ayatani. Aka thuqt’awinakanx jupanakan lurt'at isisiwinakampiw thuqt'asipxani. Uka thuqt’awinak uñacht’awin chikañcht’asiñatakix Municipio Ayata tuqin qillqantawinakax katuqataski. Ukampis kullaka Asambleísta Departamental Muñecas suyuta Ana Alicia Layme sarakiwa: “Ukhamax wakt’ayataw uka provincia tuqin utjiri thuqt’awinakax jach’anchatañapataki ukhamaraki uñacht’ayatañapataki ukataw aka tunka urukipana llumpaqa (agosto) phaxsitakix taqinirus jawillt’ataski”.
ayr_Latn ayr_Latn ayr_Latn